ഇന്ത്യയോട് കളിച്ച് പാകിസ്ഥാന്... ചവിട്ടി പുറത്താക്കി ഇന്ത്യ... കരുത്ത് പ്രകടിപ്പിച്ച് രാജ്യം... ഏതാനും ദിവസങ്ങള്ക്ക് മുമ്ബാണ് റഷ്യയുടെ നേതൃത്വത്തില് അഫ്ഘാനിസ്ഥാന് പ്രശ്നത്തില് എന്ത് നടപടി എടുക്കണം എന്ന് ചര്ച്ച ചെയ്യാന് അഫ്ഘാനിസ്ഥാനുമായി ബന്ധപ്പെട്ട പ്രധാനപ്പെട്ട രാജ്യങ്ങളുടെ ഒരു സമ്മേളനം ഖത്തറില് വച്ചു നടന്നത്. എക്സറ്റന്ഡഡ് ട്രോയിക്ക സമ്മേളനം എന്നാണ് ഇത് അറിയപ്പെട്ടത്. അമേരിക്ക, ചൈന, റഷ്യ , പാകിസ്ഥാന് എന്നീ രാജ്യങ്ങള് ആയിരിന്നു അതില് പങ്കെടുത്തത്. യുദ്ധത്താല് തകര്ന്ന അഫ്ഗാനിസ്ഥാനില് ശത കോടികളുടെ നിര്മ്മാണ പ്രവര്ത്തനങ്ങള് നടത്തുകയും, ഹോസ്പിറ്റലുകള്, ഡാമുകള് സ്കൂളുകള്, പാര്ലമെന്ററി മന്ദിരം തുടങ്ങി അഫ്ഘാന് ജനതയുടെ സമാധാന പരമായ ആവശ്യങ്ങള്ക്ക് വേണ്ടി അനവധി സഹായങ്ങള് ചെയ്ത ഇന്ത്യയെ ഈ സമ്മേളനത്തില് നിന്നും ഒഴിവാക്കുകയായിരുന്നു. അഫ്ഗാനിസ്ഥാനില് ഇനി ഇന്ത്യന് സാനിധ്യം വേണ്ട എന്ന പാക്കിസ്ഥാന്റെയും ചൈനയുടെയും നിലപാട് ആണ് അതിനു കാരണമായത്. കൂടാതെ ചര്ച്ചയില് ഇന്ത്യ കൂടെ വരുമ്ബോള് അമേരിക്കയ്ക്ക് മേധാവിത്വം ലഭിക്കുമോ എന്ന ആശങ്കയും ഉണ്ടായിരിന്നു. ഇന്ത്യയുമായി ശത്രുതയില് ഒന്നും അല്ലെങ്കിലും, ഇന്ത്യക്കും ചൈനക്കും ഇടയില് നിഷ്പക്ഷ നിലപാട് ആണ് എടുക്കുന്നത് എങ്കിലും റഷ്യക്കും ഈ തീരുമാനം അംഗീകരിക്കുക അല്ലാതെ വേറെ വഴിയില്ലായിരുന്നു. അഫ്ഘാനിസ്ഥാനിലെ ഇന്ത്യന് നിര്മ്മാണങ്ങള്ക്കെതിരെ ആക്രമണം അഴിച്ചു വിടുവാന് താലിബാനോട് പാകിസ്ഥാന് ആവശ്യമുന്നയിച്ചതും ഇതിനിടെ പുറത്തു വന്നിരുന്നു. എന്നാല് നിങ്ങള് അടിക്കാന് തയ്യാറായാല് മേടിക്കാനും തയ്യാറായി കൊള്ളുക എന്നതാണ് ഇന്ത്യയുടെ ഇപ്പോഴത്തെ നയം. പാകിസ്ഥാന് ഇന്ത്യയോട് എക്സറ്റന്ഡഡ് ട്രോയിക്ക മീറ്റിങ്ങില് ചെയ്തത് ഐക്യ രാഷ്ട്ര സഭയില് തിരിച്ചു കൊടുത്തിരിക്കുകയാണ് ഇന്ത്യ. അതായത് അവര് അവിടെ തന്ന പണിക്ക് ഇന്ത്യ ഇവിടെ തിരിച്ചു കൊടുത്തു. എക്സറ്റന്ഡഡ് ട്രോയിക്ക എന്നത് വെറും 4 രാജ്യങ്ങള് മാത്രമാണ് എന്നാല് ഐക്യ രാഷ്ട്ര സഭയുടെ സുരക്ഷാ സമിതി എന്ന് പറഞ്ഞാല് അത് ഫലത്തില് ലോക രാഷ്ട്രങ്ങളുടെ മുഴുവന് പങ്കാളിത്തം ഉള്ള സംഘടനയും. അത്തരമൊരു വേദിയില് വച്ച് അഫ്ഘാന് വിഷയത്തില് പാകിസ്ഥാന് ഒരു സ്ഥാനവും ഇല്ലാതാക്കി തീര്ത്തിരിക്കുകയാണ് ഇന്ത്യ. ഇതിനെ തുടര്ന്ന് നിലവിളിച്ചു കൊണ്ട് രംഗത്ത് വന്നിരിക്കുകയാണ് പാകിസ്ഥാന്. അഫ്ഘാനിസ്താന്റെ ഏറ്റവും അടുത്ത അയല്ക്കാര് ഞങ്ങളാണെന്നും ഞങ്ങളെ ചര്ച്ചക്ക് കൂട്ടുന്നില്ലെന്നും, ഇന്ത്യ ഇതില് ഇടപെടുകയാണെന്നും ആണ് അവരുടെ കരച്ചില് ഐക്യ രാഷ്ട്ര സഭയുടെ സുരക്ഷാ സമിതിയുടെ നിലവിലെ പ്രെസിഡന്റ് ആണ് ഇന്ത്യ, പ്രസിഡന്റ ആണ് എന്ന് മാത്രമല്ല അമേരിക്കയടക്കമുള്ള പാശ്ചാത്യ ചേരിയുടെ ശക്തമായ പിന്തുണയും ഇന്ത്യക്ക് സ്വന്തമാണ്, ഈ സ്വാധീനവും നിലവിലെ പദവിയും ഉപയോഗിച്ചാണ് പാകിസ്ഥാനെ ഇന്ത്യ കൃത്യമായി ചവിട്ടി പുറത്താക്കിയിരിക്കുന്നത്. മാത്രമല്ല പാകിസ്ഥാന്റെ അഭാവത്തില് അഫ്ഗാനിസ്ഥാനില് പാകിസ്ഥാന് ചെയ്തു കൂട്ടുന്ന കൊള്ളരുതായ്മകളെയെല്ലാം തുറന്നു കാണിക്കാനുള്ള എല്ലാ പ്രവര്ത്തനങ്ങളുമായും ഇന്ത്യയും അഫ്ഘാനും മുന്നോട്ട് പോകുന്നുണ്ട് അഫ്ഗാനിസ്ഥാനിലെ സ്ഥിതിഗതികള് സംബന്ധിച്ച യുണൈറ്റഡ് നാഷണല് സെക്യൂരിറ്റി കൗണ്സില് മീറ്റിംഗിന് തങ്ങളെ ക്ഷണിക്കാത്തതില് പാകിസ്താന് വിദേശകാര്യ മന്ത്രാലയം കടുത്ത അമര്ഷം പ്രകടിപ്പിച്ചു. ഇന്ത്യയുടെ പ്രസിഡന്സിക്ക് കീഴില്, 15 അംഗ കൗണ്സില് ഞായറാഴ്ച അഫ്ഗാനിസ്ഥാന്റെ സാഹചര്യത്തെക്കുറിച്ച് ഒരു യോഗം നടത്തിയിരുന്നു , ഈ യോഗത്തില് തീവ്രവാദികള്ക്ക് സുരക്ഷിത താവളങ്ങള് നല്കുന്നതുമായി ബന്ധപ്പെട്ട് ഇന്ത്യ പാകിസ്ഥാനെ രൂക്ഷമായി വിമര്ശിച്ചു അതെ സമയം ഇന്ത്യയുടെ വാദങ്ങള്ക്ക് ശക്തമായ പിന്തുണ പ്രഖ്യാപിച്ചു കൊണ്ട് യുഎന്എസ്സി ചര്ച്ചയില്, യുഎന്നിലെ അഫ്ഗാനിസ്ഥാന്റെ സ്ഥിരം പ്രതിനിധി ഗുലാം ഇസാക്സായ് താലിബാന് സുരക്ഷിത താവളവും ലോജിസ്റ്റിക് പിന്തുണയും നല്കുന്നുവെന്ന് പറഞ്ഞ് പാകിസ്ഥാനെതിരെ രൂക്ഷമായ ആക്രമണം തന്നെ അഴിച്ചു വിടുകയുണ്ടായി സുരക്ഷാ കൗണ്സില് അംഗങ്ങള്ക്ക് ആ തെളിവ് വേണമെങ്കില്, ഞങ്ങള് അവ നല്കാന് തയ്യാറാണ്, സമാനമായ തെളിവുകള് നേരത്തെ തന്നെ ഞങ്ങള് പാകിസ്ഥാനും നല്കിയിട്ടുണ്ട്. ഇനി അഥവാ ഞങ്ങള്ക്ക് അതെ പറ്റി അറിവില്ല എന്ന് അവര് പൊതു മധ്യത്തില് പറയാതിരിക്കാന്. അഫ്ഗാനിസ്ഥാനില് നടത്തുന്ന പ്രാകൃതമായ പ്രവര്ത്തനത്തില് താലിബാന് ഒറ്റയ്ക്കല്ല. അവരെ സഹായിക്കുന്നത് വിദേശ തീവ്രവാദ ശൃംഖലകളില് നിന്നുള്ള വിദേശ പോരാളികളാണ്. അഫ്ഗാനിസ്ഥാനിലും നമ്മുടെ പ്രദേശത്തും പുറത്തും സമാധാനവും സുരക്ഷിതത്വവും സ്ഥിരതയ്ക്കും അവര് ഭീഷണിയാണ് , ഇസാക്കായ് വ്യക്തമാക്കി അഫ്ഗാനിസ്ഥാനിലെ ഇസ്ലാമിക് എമിറേറ്റിന്റെ രാഷ്ട്രീയ ഘടനയെ അഥവാ താലിബാന് ഭരണത്തെ ഐക്യ രാഷ്ട്ര സുരക്ഷാ സമിതി ഒരിക്കല് കൂടി പിന്തുണയ്ക്കില്ലെന്ന് യുഎന്എസ്സി വ്യക്തമാക്കി . അഫ്ഗാനിസ്ഥാനില് വര്ദ്ധിച്ചുവരുന്ന മനുഷ്യാവകാശ ലംഘനങ്ങളുടെ റിപ്പോര്ട്ടുകളില് യുഎന് ബോഡിയും ആശങ്ക പ്രകടിപ്പിച്ചു, പജ്വോക്ക് അഫ്ഗാന് ന്യൂസിനെ ഉദ്ധരിച്ച് എഎന്ഐ റിപ്പോര്ട്ട് ചെയ്തു അഫ്ഗാനിസ്ഥാനില് വര്ദ്ധിച്ചുവരുന്ന അക്രമങ്ങളെക്കുറിച്ച് ചര്ച്ച ചെയ്യാന് വെള്ളിയാഴ്ചയാണ് സുരക്ഷാ കൗണ്സില് അടിയന്തര യോഗം വിളിച്ചുചേര്ത്തത് . കാബൂളിലെ പ്രതിരോധ മന്ത്രി ബിസ്മില്ലാ മുഹമ്മദിയുടെ വസതിക്ക് നേരെയുണ്ടായ ആക്രമണത്തിലും താലിബാന് പ്രധാന നഗരങ്ങള് ആക്രമിച്ച സംഭവത്തിലും അഫ്ഗാന് വിദേശകാര്യ മന്ത്രി ഹനീഫ് ആത്മര് ഇന്ത്യന് വിദേശകാര്യ മന്ത്രി എസ് ജയശങ്കറുമായി സംസാരിച്ചതിന് തൊട്ട് ശേഷമാണ് യോഗം വിളിച്ചത്. ഈ യോഗത്തിലാണ് അഫ്ഗാനിസ്ഥാനില് താലിബാന് നടപ്പിലാക്കുന്ന മനുഷ്യത്വ രഹിതമായ പ്രവര്ത്തനങ്ങള്ക്ക് ആളും അര്ത്ഥവും നല്കി സഹായിക്കുന്ന പാകിസ്ഥാനെ ചര്ച്ചയില് പങ്കെടുപ്പിക്കേണ്ടതില്ല എന്ന് സുരക്ഷാ സമിതിയുടെ നിലവിലെ പ്രസിഡന്റ ആയ ഇന്ത്യ തീരുമാനമെടുത്തത്. എന്നാല് പാകിസ്ഥാനെതിരെ ഇന്ത്യയും അഫ്ഘാനിസ്ഥാനും നടത്തിയ ആരോപണങ്ങളെ മുഴുവനായും തള്ളി കൊണ്ട് പാകിസ്ഥാന് രംഗത്തെത്തി. മാത്രമല്ല പാകിസ്ഥാനെതിരെ ഉയര്ന്നു വന്ന ആരോപണങ്ങളെ കൃത്യമായി നേരിടാനുള്ള ഒരു വേദിയും സുരക്ഷാ സമിതി തലവന് ആയ ഇന്ത്യ നല്കിയില്ലെന്നും അവര് ആരോപിച്ചു. പങ്കാളിത്തത്തിനായി ഞങ്ങള് ഔപചാരികമായി അഭ്യര്ത്ഥിച്ചുവെങ്കിലും അത് നിരസിക്കപ്പെട്ടു, യുദ്ധക്കെടുതി നേരിടുന്ന അഫ്ഘാനിസ്ഥാനിലെ സ്ഥിതിഗതികള് യുഎന്എസ്സി ചര്ച്ച ചെയ്തതിന് മണിക്കൂറുകള്ക്ക് ശേഷം യുഎന്നിലെ പാക്കിസ്ഥാന് അംബാസഡര് മുനീര് അക്രം ന്യൂയോര്ക്കില് നടത്തിയ പത്രസമ്മേളനത്തില് പറഞ്ഞു. ഭീകരര് പാകിസ്ഥാന്റെ പ്രദേശം സുരക്ഷിത താവളമായി ഉപയോഗിക്കുന്നുവെന്ന അഫ്ഗാന്, ഇന്ത്യന് നയതന്ത്രജ്ഞരുടെ ആരോപണത്തെ പാകിസ്ഥാന്റെ യുഎന് പ്രതിനിധി ശക്തമായി അപലപിച്ചു. അഫ്ഗാനിസ്ഥാനുമായുള്ള രാജ്യത്തിന്റെ അതിര്ത്തി വേലി കെട്ടിയിട്ടുണ്ടെന്നും ആളുകളുടെ ഒഴുക്ക് ഇല്ലെന്നും അദ്ദേഹം പറഞ്ഞു. അഫ്ഗാനിസ്ഥാനെ അസ്ഥിരപ്പെടുത്താന് ഞങ്ങളുടെ മണ്ണ് ഉപയോഗിക്കാന് ഞങ്ങള് ഒരിക്കലും അനുവദിക്കില്ലെന്നും അഫ്ഗാനിസ്ഥാനില് നിന്ന് ഞങ്ങളും അത് തന്നെയാണ് പ്രതീക്ഷിക്കുന്നതെന്നും അക്രം കൂട്ടി ചേര്ത്തു എന്നാല് കുടിച്ച വെള്ളത്തില് വിശ്വസിക്കാന് പറ്റാത്ത ഒരു രാജ്യമാണ് പാകിസ്ഥാന് എന്ന് എല്ലാവര്ക്കും അറിയാം. പ്രേത്യേകിച്ച് ഇന്ത്യക്കും അഫ്ഘാനിസ്താനും. ഏതാനും ദിവസങ്ങള്ക്ക് മുമ്ബാണ് താലിബാന് എന്നാല് വെറും സാധാരണ പൗരന്മാരാണെന്നും പാക് സൈന്യത്തിന് വേട്ടയാടാന് കഴിയുന്ന ഒരു സൈനിക സംഘടനയല്ലെന്നും പാക് പ്രധാനമന്ത്രി ഇമ്രാന് ഖാന് പ്രസ്താവിച്ചിരുന്നത്. താലിബാന് എന്നാല് വെറും സാധാരണ ജനത ആണെന്ന് തലക്ക് സ്ഥിരതയുള്ള ആരും പറയുമെന്നോ വിശ്വസിക്കുമെന്നോ തോന്നുന്നില്ല. അങ്ങനെ അല്ല എന്ന് കൃത്യമായി വിശ്വസിക്കാന് പറ്റുന്ന അനേകം തെളിവുകള് നമ്മുടെ മുന്നിലുണ്ട്. ദിനം പ്രതി വന്നു കൊണ്ടിരിക്കുന്നുമുണ്ട്. ഏറ്റവും വലിയ ഉദാഹരണം ഇന്ത്യന് പത്ര പ്രവര്ത്തകനായ ഡാനിഷ് സിദ്ധിക്കി തന്നെയാണ്. കൂടാതെ ഈയടുത്ത ദിവസങ്ങളില് മാധ്യമങ്ങളിലൂടെ പുറത്തു വന്നു കൊണ്ടിരിക്കുന്ന ക്രൂരതകളുടെ വാര്ത്തകളും. അങ്ങനെയുള്ള താലിബാനെ സാധാരണ ജനങ്ങള് എന്ന് പറഞ്ഞ് വെള്ള പൂശുന്ന ഇമ്രാന് ഖാന് പിന്നെ എന്താണ് സാധിക്കാത്തത് എന്തായാലും ഇതൊന്നും വിശ്വസിക്കാന് ഇന്ത്യയും അഫ്ഗാനും തയ്യാറല്ല ഇനി ഒട്ട് ആവുകയും ഇല്ല. മാത്രമല്ല ഐക്യ രാഷ്ട്ര സഭ സുരക്ഷാ സമിതി യോഗത്തില്, യുഎന്നിലെ അഫ്ഗാന് അംബാസഡര് ഗുലാം ഇസാക്സായ്, താലിബാനുള്ള ഒരു വിതരണ ശൃംഖല ഉറപ്പുവരുത്താന് പാകിസ്ഥാന് കൃത്യമായി പ്രവര്ത്തിക്കുന്നു എന്നതിന് ശക്തമായ തെളിവുകള് നല്കാന് അഫ്ഗാനിസ്ഥാന് തയ്യാറാണെന്ന് വ്യക്തമാക്കുകയും ചെയ്തു അഫ്ഘാനിസ്ഥാന്റെ സമാധാന പ്രവര്ത്തനങ്ങള്ക്ക് വേണ്ടി നിലനില്ക്കുന്ന ഇന്ത്യയെ എങ്ങനെയും പുറത്താക്കാന് പാകിസ്ഥാന് അവര്ക്ക് കഴിയുന്നതൊക്കെ ചെയ്യും എന്ന് ഉറപ്പാണ്. എന്നാല് അടിക്കാന് തയ്യാറാകുമ്ബോള് തിരിച്ചടി കൊള്ളാനും തയ്യാറായിരിക്കണം എന്നെ പാകിസ്ഥാനോട് പറയാനുള്ളൂ.